Yella-d aṭas wawal d tezrayin ɣef tsekla-agi yettwarun, anda ssawḍen yimazrayen1ad d-sbegnen d akken tasekla-agi yettwarun, n wassa, tettagem-d mačči d kra si tsekla tansayt timawit d tewsitin -is. Dɣa d- aya i d-yellan deg tira n wumgal, anda yall anagal, ɣas ma yessenfali-d ɣef wayen yebɣa s wallal n tira, maca yuɣal ɣer timawit d tensayt timarwit i yellan d amezruy adelsan n yal aqbayli neɣ n yal tasekla n tefriqt.Imi, akken t-id-tenna Azza Bekkat2yal aḍris di tsekla tafriqit iqqen aṭas ɣer tensayit s wassaɣen icudden id yellan qbel yal tira tansayit d yal talɣa-s taseklant :Timucuha, inzan, tumqisin d ayen i ɣer tettuɣal yal tira.